कार्डिनल जॉ लुईस तौरान अंतरधार्मिक वार्ता हेतु गठित परमधर्मपीठीय समिति के अध्यक्ष थे जिनका निधन बृहस्पतिवार 5 जुलाई को वाटिकन में हुआ। संत पापा जॉन पौल द्वितीय ने 21 अक्टूबर 2003 में उन्हें कार्डिनल नियुक्त किया था। वे अंतरधार्मिक वार्ता के माध्यम से विश्व में शांति को प्रोत्साहन देने के अथक प्रयास के लिए दुनिया भर में जाने जाते हैं। उन्होंने 13 मार्च 2013 को संत पेत्रुस महागिरजाघर के पोर्टिको से संत पापा फ्राँसिस की घोषणा की थी।स्वर्गीय कार्डिनल जॉ लुईस तौरान का अंतिम संस्कार बृहस्पतिवार 12 जुलाई को पूर्वाहन 10.45 बजे संत पेत्रुस महागिरजाघर में सम्पन्न किया जाएगा।